Prečo potrebujem organizované náboženstvo?
Rastie počet ľudí, ktorí odmietajú myšlienku organizovaného náboženstva a dávajú prednosť tomu, aby boli duchovne na svojej vlastnej ceste a snažili sa žiť dobrý život. Ľudia však potrebujú organizované náboženstvo aj individuálnu spiritualitu. Cirkev Ježiša Krista Svätých neskorších dní poskytuje štruktúru a kňazskú právomoc nevyhnutnú pre splnenie všetkých Božích prikázaní, vrátane krstu a účasti na sviatosti (alebo prijímaní). V nedeľu by ste mali ísť do kostola a zároveň sa snažiť byť duchovní a slúžiť druhým počas celého týždňa.
Cirkev Ježiša Krista Svätých neskorších dní bola oficiálne zorganizovaná vo Fayette v New Yorku v roku 1830. Prvým prezidentom Cirkvi bol Joseph Smith. Mal videnie Ježiša Krista a Boha Otca a bol povolaný ako prorok, aby znovuzriadil Cirkev Ježiša Krista. Prijal Božie kňazstvo, preložil Knihu Mormonovu a poslal misionárov, aby kázali evanjelium v celej Severnej Amerike a zámorí.
Ústredie Cirkvi sa presťahovalo do Ohia, Missouri a Illinois, aby unikli prenasledovaniu a našli miesto, kde sa môžu zhromaždiť jej členovia. V dôsledku podozrievavosti a miestnych politických konfliktov bol prorok Joseph Smith nezákonne uväznený v roku 1844 a zabitý davom.
Brigham Young sa stal ďalším prezidentom Cirkvi. Viedol Svätých cez planiny Spojených štátov na krytých vozoch do Skalnatých hôr v Utahu. Odvtedy cirkev dramaticky rástla po celom svete. Dnes je na celom svete viac ako 16 miliónov členov roztrúsených v 170 krajinách.